Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 670/10/2201	Dunajská Streda, 24.9.2012
EEČ : 2-16-118-2012

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 30.5.2012, spisová značka 1 Pv 670/10/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
            dňa 25. júla 2009 o 19.43 hod. v uzavretej časti mesta Veľký Meder, okres Dunajská Streda v križovatke miestnych komunikácii ulíc Mostová a Lipová za jazdy na osobnom motorovom vozidle značky XXXXX po ulici Mostovej smerom od centra mesta na Dunajskú Stredu, pri odbočovaní doľava, smerom na ulicu Lipovú nedal prednosť oproti prichádzajúcej cyklistke XXXXX,  XXXXX, vošiel do jazdnej dráhy cyklistky, kde ľavou prednou stranou vozidla ju zrazil a pri zrážke a páde na vozovku jej spôsobil otras mozgu, drobné ložisko pomliaždenia mozgu akcipitálne vpravo, tržnú ranu na hlave, zlomeninu vonkajšieho kondylu píšťaly vľavo, bez posunutia úlomkov, ktorých liečba trvala od 25.07.2009 do 03.11.2009 podľa znaleckého posudku súdneho znalca z odboru zdravotníctvo, XXXXX, 

Uznesením prokurátora Okresnej prokuratúry Dunajská Streda zo dňa 30.5.2012, spisová značka 1 Pv 670/10/2201, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry v Dunajskej Strede   sp. zn. 1Pv 698/09-19 zo dňa 5.4.2011 bolo podľa § 216 ods. 1 Tr. por. podmienečne zastavené trestné stíhanie vedené proti obvinenému XXXXX za prečin ublíženia na zdraví podľa § 157 ods. 1, ods. 2 písm. a)  Trestného zákona s poukazom na § 138 písm. h) Trestného zákona, ktorého sa dopustil na tom skutkovom základe, ako je to uvedené vo výrokovej časti tohto uznesenia.

           Podľa § 216 ods. 2 Tr. por. bola obvinenému určená skúšobná doba na dobu 12 mesiacov. 

           Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por.

           Z odpisu registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiadny záznam, z miesta trvalého pobytu nie je bližšie hodnotený a počas plynutia skúšobnej doby nebol Obvodným úradom, odborom všeobecnej vnútornej správy  Dunajská Streda prejednávaný za priestupok. 

            Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto som rozhodla tak, ako je to uvedené vo výrokovej časti tohto uznesenia.  

Poučenie:
 Proti tomuto uzneseniu je prípustná sťažnosť, ktorú je možné 
                                    podať   do  3   dní   od  jeho   doručenia   cestou   podpísanej 
                                    prokuratúry  na  Krajskú   prokuratúru  v  Trnave.
                                    Sťažnosť má odkladný účinok.

JUDr. Marián Zvoda
prokurátor